Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4772

12. évfolyam 2006/20/II. szám A Vallástan kerettanterv a Képességfejlesztő és értékőrző kerettanterv (KÉK) keretei között a gimnázium 12. évfolyama számára kimunkált, a gyakorlatban több ízben kipróbált, a NAT-hoz igazított részletes kerettanterv. A kerettantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv szerint dolgoznak. A Vallástan kerettanterv tanulásához-tanításához javasolt időkeret: Évfolyam 12. Heti óraszám ☺2 A KÉK kerettanterv és a NAT viszonyának jellemzői A KÉK Vallástan kerettanterve a NAT Ember és társadalom műveltségi területére megfogalmazott követelményeknek más tárgyakkal (történelem, filozófia, stb) együtt tesz eleget, sőt annál szélesebb területet ölel fel. A kerettanterv jellemzői A Vallástan kerettanterv arra a megfontolásra épül, hogy az ember lényegi vonása a világhoz való értelmező viszonyulás, a világ valamilyen nézetből való értelmezése. A világnézeti nevelés az egyetlen világnézettel el nem kötelezett, a különböző világnézetek felé nyitott, a másság iránt türelmes iskolákban a személyes világnézet kialakításának segítését szolgálja, ahol egészséges világnézetű emberek nevelése a cél, olyan embereké, akiknek személyes világnézete nem csak tájolót jelent a világ dolgaiban és személyes életében, hanem döntésre is bátorít. A világnézet a műveltség szinonimája abban az értelemben, hogy műveltnek az az ember nevezhető, aki viszonyban van, aki reflektál önmagára, a társakra, a társadalomra, a természetre és a szellemi (transzcendens) szférára. A világnézet ezen viszonyulások és viszonylatok egyéni rendszere. A világnézeti nevelés egyik legfontosabb eszköze a vallástan (vallásismeret). Szükségessége – még akkor is, ha valaki nem fogadja el azt, hogy az ember (Eliade-i értelemben) homo religiosus – azzal indokolható, hogy az embernek tudnia kellene reflektálni mind saját vallási szükségleteire, mind ennek hiányára. Akár vallásos, akár nem, meggyőződéses kell legyen. Amennyiben nem vallásos, akkor is éppen a vallás világát alaposabban megismerve kell kialakítania nem vallásos meggyőződését. Természetesen vallásos és nem-vallásos ember számára egyaránt elengedhetetlen, hogy megismerje a vallásos világképe(ke)t, amely(ek)be saját kultúrája is belegyökerezik, amely(ek) szerint embertársai jelentős része (Magyarországon valamilyen módon ma még a többsége) tájékozódik. A művelt, vagyis a viszonyuló, reflektáló ember nem igen képzelhető el vallási kultúra nélkül. A vallástan nem hittanpótlék, hanem, mindenkinek jár (alanyi jogon). A hittan és a vallástan ugyanis egymást csak részben átfedő körök. A hittan nem tartalmazza feltétlenül az egyéb vallások ismertetését, a vallásfenomenológiai, valláslélektani, vallásszociológiai és vallásfilozófiai tudnivalókat, valamint a filozófiai antropológiának az ember transzcendens dimenziójára vonatkozó megállapításait. A tematika a vallási nyelv sajátosságainak bemutatásával kezdődik, s a legfontosabb vallási, szövegek (ókori keleti és görög, sámáni és középkori mítoszok, , Buddha tanítása, Biblia, Talmud, Korán, Luther és Kálvin írásai) elemzésével folytatódik. Eleinte a tanulás tárgya a legfontosabb vallások tanítása lényegével való megismerkedés, később a vallástudomány, nevezetesen a vallás kultúrantropológiai (vallás mint kultúra, a szent és profán) és tudásszociológiai (hit és tudás, vallási megismerés), teológiai és vallásfilozófiai (teremtés, istentan, krisztológia, végső dolgok, bűn és kegyelem), lélektani (vallásosság és személyiség) és szociológiai (a vallás jelen és jövő helyzete) megközelítése kerül előtérbe. 2006/20/II. szám A Vallástan kerettanterv – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. Mindez jól szolgálja kritikai gondolkodás fejlődését, elsősorban kérdések önálló megfogalmazását, a cselekvés és annak következményei közötti kapcsolat felismerését, önálló vélemény megfogalmazását és a mellette való érvelést. A kerettanterv alkalmazásához szükséges feltételek A Vallástan tananyag hiteles közvetítésére elmélyült vallástörténeti, filozófiai, teológiai, vallásszociológiai, kultúrantropológai érdeklődésű és műveltségű szakemberek vállalkozhatnak. A kerettanterv referenciái Â A Vallástan kerettanterv – a Képességfejlesztő és értékőrző kerettanterv egyik tantárgyi programjaként – Zsolnai József pedagógiai koncepciója alapján készült, felhasználva a pedagógiai programcsomag akciókutatással elért fejlesztési eredményeit. Â A Vallástan kerettanterve – mint a Képességfejlesztő és értékőrző kerettanterv részére – kiterjed a szellemi termékekre vonatkozó termékvédelem. A Vallástan kerettantervet, valamint a kerettantervhez kimunkált pedagógiai segédleteket, taneszközöket megilleti a Képességfejlesztő és értékőrző kerettanterv védjegyének használata. Ez utóbbi azt jelenti, hogy a védjeggyel ellátott dokumentumok mindennemű sokszorosítása, szövegrészeinek hivatkozás nélküli átvétele tilos. Â A Vallástan kerettanterv kidolgozója – Gáspár Csaba László vallástan-elképzeléseit felhasználva – Kamarás István vallásszociológus, habilitált egyetemi docens a Veszprémi EgyetemTanárképző Kar Antropológia és etika Tanszékének vezetője. Â A kerettantervet felhasználni kívánók továbbképzést, szaktanácsadást igényelhetnek – az Értékközvetítő és képességfejlesztő program bázishelyétől: Veszprémi Egyetem Értékközvetítő és Képességfejlesztő Program Országos Központja – ÉKP Központ, 8500 Pápa, Jókai u. 37. – A Veszprémi Egyetem Tanárképző Kar Antropológia és Etika Tanszékén 8200 Veszprém, Vár u. 20. 88/422- 022/2886 Â A kerettanterv ajánlói.  Ambrusné Kéri Katalin, endreffy Zoltán, Gesztessy András, Honffy Pák, Kunszt György, Turcsik György, Zsolnai Anikó,  Hajdú-Bihar Megyei Pedagógiai Intézet,  Új Magyar Iskoláért Pedagógiai Egyesület,  Veszprémi Egyetem Tanárképző Karának Pedagógiai Kutatóintézete  Magyar Pax Romana  Magyar Szociológiai Társaság Vallásszociológiai szakosztálya 2006/20/II. szám A Vallástan tanulásának céljai a 12. évfolyamon A vallásismeret jó lehetőséget kínál a következő értékekkel kapcsolatos pozitív beállítódás kialakítására és rögzítésére: egység (kapcsolat): önmagammal, a társakkal, a természettel és a transzcendenssel (a szenttel); megismerésük, értelmezésük, esetleg átélésük, befogadásuk és felvállalásuk1 szabadság: függetlenség, önállóság, a választás és a döntés szabadsága tudás: megismerés, tudatosság, nyitottság, rugalmasság, kíváncsiság, igazságkeresés, kritikai szellem erkölcsiség: igazságosság, lelkiismeretesség, becsületesség, etikai szilárdság életkedv: természetesség, egészség, érzékelés, öröm munka: feladattudat, alkotás, funkcionalitás, szakértelem, vállalkozás, igényesség, kreativitás szeretet: emberség, önzetlenség, közösség, szolidaritás, udvariasság, kedvesség, segítőkészség, áldozatkészség, tolerancia, empátia, felelősség- és kötelességérzet szépség: harmónia, rend, művészet meggyőződés. világnézeti elkötelezettség Az ember és önmaga viszonylatában a következő – erényeknek is felfogható – személyiségjegyek2 fejlesztését segítheti a vallásismeret: a problémára hangoltság, a személyiség egyes alrendszereinek egymástól független működtetésének képessége, a reális önismeret és önértékelés, az identitás, az önbizalom, a helyes önszeretet és a következetesség. A társas és a társadalmi viszonylatban a felelősségtudat, az önzetlenség, a szolgálat, az áldozatkészség és a türelmesség; az ember és a transzcendencia viszonylatában az otthonosság az időben, a honnan-hová szemlélet, a bátorság az ismeretlennel szemben és a holisztikus szemlélet; valamennyi viszonylatban a jól működő, nem félelemkondicionált, hanem az énképhez igazodó lelkiismeret, a belső szabadság, a konvencióktól, a divatoktól, a közcsodálat tárgyaitól, a környezeti hatásoktól való függetlenedni képesség, a nyitottság, az állandó készség a befogadásra és az élmények friss értékelése és értékelése, az empátia, az etikai biztonság, a lelkiismeretesség, az alázatosság és a szerénység. Javasolt óraszám Évfolyam 12. Óraszám (hetente) ☺ 2 Taneszköz, tanítási segédlet Évfolyam Raktári szám Cím 12. Horváth Pál: Vallásismeret. Calibra Kiadó. Kamarás István − Vörös Klára: Embertan III. Veszprém, 2003. OKTKER−Nodus Jelmagyarázat $ = kötelezően választandó ☺ = szabadon választható b = lehetőség szerint csoportbontással = szabadon választható kerettantervi ajánlás 1A "felvállalás" egy nem vallásos egyén esetében azt jelenti, hogy szembesül, reflektál, álláspontot alakít ki. 2 Kurzívval a Nemzeti alaptantervben is szereplők. 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes